сметка — до закриване на производствени обекти и до евентуално изчезване на отрасъла навсякъде освен в КНР.
 (213)
 Поради това Комисията стигна до заключението, че съществува значителна вероятност изтичането на срока на действие на съществуващите мерки да доведе до продължаване на вредата от дъмпинговия внос от КНР и че вече несигурното финансово състояние на промишлеността на Съюза вероятно ще се влоши допълнително.
 4.8. Заключение
 (214)
 Отмяната на мерките по всяка вероятност би довела до значително увеличение на дъмпинговия внос от КНР на цени, които сериозно подбиват цените на промишлеността на Съюза. Поради това Комисията стигна до заключението, че има голяма вероятност за продължаване на вредата, в случай че мерките бъдат отменени.
 5. ИНТЕРЕС НА СЪЮЗА
 (215)
 В съответствие с член 21 от основния регламент Комисията проучи дали запазването на съществуващите антидъмпингови мерки би било в противоречие с интереса на Съюза като цяло.
 (216)
 Интересът на Съюза беше определен от Комисията въз основа на оценка на всички различни засегнати интереси, в това число тези на промишлеността на Съюза, на вносителите и на ползвателите. На всички заинтересовани страни бе предоставена възможност да изразят становищата си в съответствие с член 21, параграф 2 от основния регламент.
 (217)
 Въз основа на това Комисията проучи дали въпреки заключението, че има вероятност от продължаване на дъмпинга и вредата, не са налице наложителни причини, които в конкретния случай биха довели до заключението, че продължаването на действието на мерките не е в интерес на Съюза.
 5.1. Интерес на промишлеността на Съюза
 (218)
 Разследването показа, че ако мерките бъдат отменени, е много вероятно нестабилното състояние на промишлеността на Съюза допълнително значително да се влоши. Това би могло да доведе до нейното изчезване и до монополизиране на пазара от китайския внос.
 (219)
 Поради това Комисията стигна до заключението, че продължаването на действието на мерките по отношение на КНР би било в интерес на промишлеността на Съюза.
 5.2. Интерес на несвързаните вносители и ползвателите
 (220)
 Както е посочено в съображения 14 и 17, само един вносител и един ползвател са поискали да бъдат регистрирани като заинтересовани страни, като никой от тях не е представил коментари по време на разследването. Ниското равнище на съдействие от страна на вносителите и ползвателите, в съответствие с констатациите от предходния преглед с оглед изтичане на срока на действие на мерките, може да е обясни с ограниченото въздействие на продукта, предмет на прегледа, върху техните производствени разходи. Създава се впечатлението, че продуктът се разглежда като материал за влагане, а цената му и възможността всички необходими видове на продукта да бъдат предлагани от един доставчик, са основни критерии за клиентите. Предвид на явно незначителното въздействие на продукта по преразглеждането върху разходите за продуктите надолу по веригата, се заключава, че мерките няма да окажат неблагоприятно отражение върху вносителите и ползвателите.
 5.3. Заключение относно интереса на Съюза
 (221)
 С оглед на гореизложеното Комисията стигна до заключението, че не са налице основателни причини да се счита, че продължаването на срока на действие на съществуващите антидъмпингови мерки по отношение на вноса на продукта, предмет на прегледа, с произход от КНР не е